wannaphong/clean_thaiwikipedia huggingface dataset:
# นัตสึมิ ฮารุเสะ
นัตสึมิ ฮารุเสะ (, 17 มิถุนายน 1994) เป็นนักพากย์ชาวญี่ปุ่น เกิดที่ เมืองทากามัตสึ จังหวัดคางาวะ สังกัดโปรโมชันเมาซู
# ทากาฮิโระ มิยาเกะ
ทากาฮิโระ มิยาเกะ (, 4 ธันวาคม 1989) เป็นนักพากย์ชาวญี่ปุ่น เกิดที่จังหวัดเกียวโต
# เซอิด บิน ฮุซัยน์
เซอิด บิน ฮุซัยน์ หรือ เจ้าชายเซอิด บิน ฮุซัยน์ (อาหรับ : زيد بن الحسين;) ประสูติเมื่อวันที่ 28 กุมภาพันธ์ พ.ศ. 2441 เป็นพระราชโอรสพระองค์เล็กใน ชะรีฟ ฮูไซน์ อิบนิ อาลี กับ อาดิลา คานุม ผู้เป็นกษัตริย์และพระราชินีแห่งฮิญาซ เป็นพระอนุชาต่างพระราชมารดาใน สมเด็จพระเจ้าอาลี บิน ฮุซัยน์แห่งฮิญาซ , สมเด็จพระเจ้าอับดุลลอฮ์ที่ 1 แห่งจอร์แดน กับ พระเจ้าฟัยศ็อลที่ 1 แห่งอิรัก พระองค์ดำรงพระฐานะเป็น ผู้พิทักษ์พระราชบัลลังก์ อิรัก และ ซีเรีย ภายหลังการสวรรคตลงของ พระเจ้าฟัยศ็อลที่ 1 พระเชษฐาธิราช ด้านการศึกษา ทรงได้รับการศึกษาที่โรงเรียนมัธยมกาลาตาซารายในสตัมบูล (อิสตันบูล) วิทยาลัยคอนสแตนติโนเปิล และวิทยาลัยบอลลิออลในอ็อกซ์ฟอร์ด
 การทรงงาน 
ตั้งแต่ปี พ.ศ. 2459 - พ.ศ. 2462 พระองค์ทรงดำรงตำแหน่งเป็นผู้บัญชาการกองทัพอาหรับภาคเหนือ ในปี พ.ศ. 2458 ที. อี. ลอว์เรนซ์ เสนอพระนามพระองค์ให้ดำรงพระอิสริยยศเป็นกษัตริย์ของซีเรียตะวันตกเฉียงเหนือ การที่ฝรั่งเศส เข้ามีอำนาจในการทหาร ส่งผลให้ทรงถูกมอบหมายให้ไปประจำการในกองทหารม้าอิรักในปี พ.ศ. 2466 และทรงได้รับการเลื่อนตำแหน่งเป็นพันเอก นอกจากนี้ ยังทรงเป็นเอกอัครราชทูตอิรักประจำกรุงเบอร์ลินและอังการา ในช่วงปี พ.ศ. 2473 และกรุงลอนดอนในช่วงปี พ.ศ. 2493 อีกด้วย
 พระประมุขแห่งอิงรัก (เพียงในพระนาม) 
เมื่อวันที่ 14 กรกฎาคม พ.ศ. 2501 พระองค์ขึ้นเป็นประมุขแห่งราชวงศ์อิรัก หลังจากการลอบสังหารเครือสายพระโลหิตใน พระเจ้าฟัยศ็อลที่ 2 แห่งอิรัก ที่กระทำโดยนายพลมูฮัมหมัด นาจิบ อัล-รูบาอี ซึ่งประกาศให้อิรักเป็นสาธารณรัฐ ซึ่งครอบครัวของพระองค์ยังคงประทับอยู่ในลอนดอน พระองค์ดำรงพระชนม์ชีพมาถึง 72 ปี จวบสิ้นพระชนม์ลงเมื่อวันที่ 18 ตุลาคม พ.ศ. 2513 ทำให้พระโอรสเพียงพระองค์เดียวของพระองค์ คือ ราอัด บิน เซอิด ดำรงตำแหน่ง ผู้พิทักษ์พระราชบัลลังก์อิรักและ ซีเรีย
 อ้างอิง 
"Lawrence's Mid-East map, as displayed at Imperial War Museum, London". BBC News. 2005-10-11. Archived from the original on 2021-05-06. Retrieved 2017-11-24.
Kamal Salibi (15 December 1998). The Modern History of Jordan. I.B.Tauris. ISBN 9781860643316. Retrieved 7 February 2018.
"Family tree". alhussein.gov. 1 January 2014. Retrieved 8 February 2018.
# ยูโกะ กิบุ
ยูโกะ กิบุ (, เกิด 28 มกราคม儀武ゆう子ブログ2011年1月28日儀武ゆう子ブログ2010年1月29日) เป็นนักพากย์ และผู้บรรยาย ชาวญี่ปุ่น ไม่สังกัดค่ายไหน เกิดที่เมืองโยนาบารุ อำเภอชิมาจิริ จังหวัดโอกินาวะ
# โช โนงามิ
โช โนงามิ (, เกิด 4 กันยายน 1988) เป็นนักพากย์ชายชาวญี่ปุ่น เกิดที่ เมืองเบ็ปปุ จังหวัดโออิตะ สังกัดวิมส์
# เอ็ตสึโกะ โคซากุระ
เอ็ตสึโกะ โคซากุระ (, เกิด 22 กุมภาพันธ์ 1971) ชื่อจริงว่า คุมิ โดมง (土門 久美どもん くみ) เป็นนักพากย์ชาวญี่ปุ่น เกิดที่เมืองมิซึโฮะ นิชิตามะ โตเกียว ชื่อเคยเขียนว่า 小桜 エツ子 (อ่านเหมือนกันแค่เปลี่ยน コ เป็น 子)

ผลงานที่เป็นที่รู้จักดีได้แก่ จิบะเนียน จาก โยไควอทช์, ทามามะ จาก เคโรโระ ขบวนการอ๊บอ๊บป่วนโลก เป็นต้น三木浩也編「今さら友だちのWA!!（小桜エツ子→?）」『アニメV 1996年5月号』学習研究社、1996年5月1日、雑誌01591-05、121頁。
# อาดิลา คานุม
อาดิลา คานุม หรือ สมเด็จพระราชินีอาดิลา คานุม อัล ฮุซัยน์  เสด็จพระราชสมภพเมื่อปี พ.ศ. 2422 เป็นสมเด็จพระราชินีแห่งฮิญาซ เป็นพระมเหสีใน ชะรีฟ ฮูไซน์ อิบนิ อาลี กษัตริย์แห่งฮิญาซ และเป็นผู้สืบสายโลหิตใน มุสตาฟา ราชิลด์ ปาชา เสนาบดีผู้เป็นใหญ่แห่งจักรวรรดิออตโตมัน

ต่อมาเมื่ออายุได้ 16 ปี ได้อภิเษกสมรสกับ ชะรีฟ ฮูไซน์ อิบนิ อาลี กษัตริย์แห่งฮิญาซ และก้าวขึ้นดำรงพระอิสริยยศ สมเด็จพระราชินีแห่งฮิญาซ และให้กำเนิดพระราชบุตร 2 พระองค์ คือ เซอิด บิน ฮุซัยน์ กับ ซารา บินด์ ฮุซัยน์ 

ด้วยความที่พระอัยกาเป็นบุคคลสำคัญ ทำให้พระราชสวามีของพระองค์ ได้พัฒนาความสัมพันธ์อันใกล้ชิดกับบุคคลสำคัญของพรรคการเมืองที่ทรงอำนาจแห่งยุคนั้น จากนั้น เมื่อพรรคการเมืองเริ่มเสื่อมอำนาจลง สมเด็จพระราชินีฯ เสด็จพระราชดำเนินไปประทับ ณ ประเทศไซปรัส และเสด็จสวรรคตลงที่นั้น สิริพระชนมายุ 50 พรรษา
 อ้างอิง 
Martin Strohmeier (2019). "The exile of Husayn b. Ali, ex-sharif of Mecca and ex-king of the Hijaz, in Cyprus (1925–1930)". Middle Eastern Studies. 55 (5): 733–755. doi:10.1080/00263206.2019.1596895. S2CID 164473838.
Taha Öztürk (March 2017). "Şerif Hüseyin'in Mekke Emirliği'ne Atanma Sürecinde Ailesiyle İstanbul'da Geçirdiği Yıllar" [The years Sharif Hussein spent in Istanbul with his family during his appointment to the Emirate of Mecca]. Vakanüvis (in Turkish). 2 (1). Archived from the original on 27 November 2020.
"Fahrelnissa Zeid". Sotheby's. Archived from the original on 9 May 2021. Retrieved 9 May 2021.
# ลานสี่เหลี่ยมอาคารล้อม
thumb| ลานสี่เหลี่ยมอาคารล้อมในมหาวิทยาลัยซิดนีย์|left
ในทางสถาปัตยกรรม ลานสี่เหลี่ยมอาคารล้อม (หรือเรียกกันทั่วไปว่า) คือพื้นที่หรือลานโล่ง ซึ่งโดยปกติแล้วจะเป็นรูปสี่เหลี่ยมผืนผ้า (หรือสี่เหลี่ยมจัตุรัสหรือรูปกลมรี) ที่ถูกล้อมรอบทั้งหมดหรือส่วนใหญ่โดยส่วนต่าง ๆ ของอาคารขนาดใหญ่ (หรืออาคารขนาดเล็กหลายหลัง) คำนี้มีความเกี่ยวข้องอย่างใกล้ชิดกับสถาปัตยกรรมภายในวิทยาลัยหรือวิทยาเขตของมหาวิทยาลัย แต่ยังสามารถพบลานสี่เหลี่ยมอาคารล้อมได้ในอาคารอื่น ๆ เช่น พระราชวัง ได้อีกด้วย ลานสี่เหลี่ยมอาคารล้อมส่วนใหญ่เป็นแบบเปิดโล่ง แม้ว่าบางลานจะมีหลังคาคลุม (โดยมักจะมีกระจก) เพื่อเพิ่มพื้นที่สำหรับพบปะสังสรรค์หรือร้านกาแฟสำหรับนักศึกษา

คำว่า  เดิมทีเป็นคำพ้องความหมายกับ  ที่แปลว่า รูปสี่เหลี่ยม แต่ในปัจจุบันไม่ค่อยพบการใช้งานในลักษณะนี้แพร่หลายนัก 
thumb| ม็อบควอดในวิทยาลัยเมอร์ตัน ออกซฟอร์ด ที่มักกล่าวกันว่าเป็นมหาวิทยาลัยที่เก่าแก่ที่สุด
ลานสี่เหลี่ยมอาคารล้อมในสมัยใหม่บางแห่งมีลักษณะคล้ายกับสวนภายในวิหารคดของอารามสมัยกลาง ที่เรียกว่า การ์ธ  ซึ่งโดยทั่วไปจะเป็นรูปสี่เหลี่ยมจัตุรัสหรือสี่เหลี่ยมผืนผ้า ล้อมรอบด้วยฉันนบถหรือวิหารคดที่มีหลังคา อย่างไรก็ตาม จากตัวอย่างที่เก่าแก่ที่สุด (เช่น ม็อบควอด) ที่มีลักษณะเรียบง่ายและไม่มีการตกแต่งด้วยเสาทางเดิน ทำให้ชัดเจนว่าวิทยาลัยในสมัยกลาง เช่น มหาวิทยาลัยออกซฟอร์ด และ มหาวิทยาลัยเคมบริดจ์ ได้สร้างที่พักที่เหมาะสมสำหรับนักศึกษาในวิทยาลัย ลานสี่เหลี่ยมอาคารล้อมขนาดใหญ่ที่ดูเหมือนวิหารคดจึงเกิดขึ้นในเวลาต่อมา เมื่อมีแนวคิดในการสร้างวิทยาลัยขึ้นอย่างเป็นทางการ และผู้อุปถัมภ์หรือผู้ก่อตั้งต้องการสร้างอาคารที่มีความยิ่งใหญ่อลังการมากขึ้น แม้จะมีความคล้ายกันในเชิงสถาปัตยกรรม แต่ด้วยเหตุผลทางประวัติศาสตร์ อาคารสี่ชั้นภายในวิทยาลัยของมหาวิทยาลัยเคมบริดจ์จึงมักถูกเรียกว่า ลาน (เช่น ลานใหญ่ทรินิตี) เสมอ

ในทวีปอเมริกาเหนือ ทอมัส เจฟเฟอร์สัน ได้ออกแบบมหาวิทยาลัยเวอร์จิเนียให้อาคารที่อยู่อาศัยและอาคารวิชาการอยู่ตรงกลางในรูปแบบปัลลาดีโอล้อมรอบสนามหญ้าสามด้านที่เป็นทุ่งหญ้ากว้างใหญ่ ต่อมา นักวางผังวิทยาลัยและมหาวิทยาลัยอเมริกันบางคนได้เลียนแบบผังของเจฟเฟอร์สัน ใช้แนวคิดออกซบริดจ์ แบบวิจิตรศิลป์ และรูปแบบอื่น ๆ และยังมีค่ายทหารทั้ง 5 แห่งในเดอะซิทาเดล (วิทยาลัยการทหาร) มีลานสี่เหลี่ยมสีแดงและสีขาว (สีของธงรบประจำรัฐเซาท์แคโรไลนา) สำหรับจัดกองกำลังของกองทหารนักเรียนนายร้อย

ลานสี่เหลี่ยมอาคารล้อมยังพบได้ในบ้านเกรละแบบดั้งเดิม (Naalukettu) และเป็นที่รู้จักในชื่อ Nadumittam ("พื้นที่ตรงกลาง")

ส่วนลานสี่เหลี่ยมอาคารล้อมที่พบได้ในประเทศไทย คือ ลาน วัน แบงค็อก พาร์ค ภายในโครงการ วัน แบงค็อก ซึ่งในปัจจุบันยังมีลักษณะเป็นลานโล่งอยู่ จนกว่าจะมีการก่อสร้างอาคาร วัน แบงค็อก ทาวเวอร์ ซึ่งเป็นอาคารที่สูงที่สุดในประเทศไทยขึ้น
# วันผู้เสียสละ (จีน)
วันผู้เสียสละ  เป็นวันที่ประเทศจีนจัดขึ้นเพื่อรำลึกถึงผู้ที่เสียชีวิตในการรับใช้ประเทศ ตรงกับวันที่ 30 กันยายน ก่อนวันชาติของสาธารณรัฐประชาชนจีน วันนี้ถูกกำหนดโดยคณะกรรมาธิการสามัญประจำสภาประชาชนแห่งชาติเมื่อ ค.ศ. 2014

 ประวัติ 
ตลอดระยะเวลาทางประวัติศาสตร์ต่าง ๆ ของการปฏิวัติในจีน ตั้งแต่ ค.ศ. 1919 เป็นต้นมา ไม่ว่าจะเป็นช่วงการสร้างสังคมนิยม หรือช่วงปฏิรูปและเปิดประเทศ เหล่าผู้เสียสละได้ยอมสละชีวิตเพื่อความเป็นอิสระของชาติ การปลดปล่อยประชาชน ความรุ่งเรืองและความเข้มแข็งของประเทศ และความสุขของประชาชน ตามสถิติที่ไม่ครบถ้วน พบว่ามีผู้สละชีวิตเพื่อชาติราว 20 ล้านคนนับตั้งแต่ ค.ศ. 1927 ซึ่งเป็นจุดเริ่มต้นสงครามกลางเมืองจีน และย้อนกลับไปถึง ค.ศ. 1925 ซึ่งเป็นจุดเริ่มต้นของการกรีธาทัพขึ้นเหนือ ด้วยข้อจำกัดข้อจำกัดของสภาวะสงคราม ผู้เสียสละหลายคนจึงมิได้ทิ้งชื่อเอาไว้ ภายใน ค.ศ. 2014 มีผู้เสียสละในประเทศจีนกว่า 1.93 ล้านคนที่สามารถสืบค้นชื่อและระบุในสารบบผู้เสียสละทุกระดับได้ ไม่ใช่เพียงแค่บุคคลเหล่านั้นเท่านั้นที่ได้รับการยกย่องในวันนั้น วันรำลึกผู้เสียสละยังเป็นวันสำหรับการรำลึกถึงวีรชนผู้ล่วงลับของจีนตั้งแต่สมัยจักรวรรดิและสาธารณรัฐมาจนถึงปัจจุบัน ทั้งทหารและพลเรือนที่รับใช้บ้านเกิดเมืองนอนของพวกเขา
 กฎหมาย 
เมื่อวันที่ 31 สิงหาคม ค.ศ. 2014 การประชุมครั้งที่ 10 ของคณะกรรมาธิการสามัญประจำสภาประชาชนแห่งชาติ ชุดที่ 12 ได้มีมติกำหนดให้วันที่ 30 กันยายนของทุกปี ซึ่งเป็นวันวางศิลาฤกษ์ของอนุสาวรีย์วีรชนเป็นวันผู้เสียสละ และกำหนดให้รัฐจัดกิจกรรมรำลึกถึงผู้เสียสละในวันนั้นของทุกปี:

ภายหลัง สำนักงานทั่วไปของพรรคคอมมิวนิสต์จีน สำนักงานทั่วไปของคณะมนตรีรัฐกิจ และสำนักงานทั่วไปของคณะกรรมการการทหารส่วนกลางได้ออกประกาศเรื่องวันรำลึกผู้เสียสละ นอกจากนี้ยังกำหนดให้หน่วยงาน องค์กร และทุกภาคส่วนจัดกิจกรรมรำลึกต่าง ๆ อย่างรอบคอบ อาทิ จัดพิธีรำลึกสาธารณะสำหรับผู้เสียสละ วางพวงมาลาที่สุสานผู้เสียสละ จัดกิจกรรมรำลึกผู้เสียสละทางออนไลน์ ดูแลช่วยเหลือครอบครัวของผู้เสียสละ และ "จัดตั้งและพัฒนากลไกการทำงานที่นำโดยพรรคคอมมิวนิสต์จีนอย่างเป็นเอกภาพ การบริหารงานของรัฐบาลอย่างมีประสิทธิภาพ ความร่วมมืออย่างแข็งขันจากทุกภาคส่วน และการมีส่วนร่วมอย่างกว้างขวางจากสังคม"

วันที่ 27 เมษายน ค.ศ. 2018 การประชุมครั้งที่ 2 ของคณะกรรมาธิการสามัญประจำสภาประชาชนแห่งชาติชุดที่ 13 ได้ลงมติเป็นเอกฉันท์ให้รับรองกฎหมายคุ้มครองวีรชนและผู้เสียสละ กฎหมายดังกล่าวกำหนดให้มีการจัดงานวันรำลึกถึงผู้เสียสละในวันที่ 30 กันยายนของทุกปี

 การรำลึกถึง 
วันที่ 30 กันยายน ค.ศ. 2014 เป็นวันผู้เสียสละครั้งแรกของจีน สี จิ้นผิง และผู้นำจีนคนอื่น ๆ ร่วมกับตัวแทนประชาชรจากทุกภาคส่วนในกรุงปักกิ่งได่ร่วมกันวางดอกไม้บูชาแด่ผู้เสียสละบริเวณหน้าอนุสาวรีย์วีรชน และทุกวันที่ 30 กันยายนต่อมา ผู้นำระดับสูงของจีนก็ได้เข้าร่วมพิธีและวางพวงหรีดที่อนุสาวรีย์แห่งนี้เช่นกัน
# เรือนรับรองเตี้ยวยฺหวีไถ
thumb|เรือนรับรองเตี้ยวยฺหวีไถ
เรือนรับรองเตี้ยวยฺหวีไถ  เป็นอุทยานหลวงโบราณและเรือนรับรองของรัฐสมัยใหม่ ตั้งอยู่ทางทิศตะวันออกของสวนยฺวี่ยฺเวียนถาน เขตไห่เตี้ยน กรุงปักกิ่ง ประเทศจีน จักรพรรดิจินจางจงเคยสร้างแพตกปลาไว้ที่นี่ จึงเป็นที่มาของชื่อ "เตี้ยวยฺหวีไถ" ซึ่งมีประวัติศาสตร์ยาวนานกว่า 800 ปี ในสมัยราชวงศ์ชิง จักรพรรดิเฉียนหลงมีพระราชดำริให้ขุดสระยฺวี่ยฺเวียนและสร้างพระราชวังขึ้นในบริเวณนี้ ต่อมาได้รับการปรับปรุงให้เป็นสวนหลวง อุทยานเรือนรับรองในปัจจุบันนี้สร้างขึ้นโดยรัฐบาลสาธารณรัฐประชาชนจีนระหว่าง ค.ศ. 1958–1959 บนพื้นฐานของสถานที่ท่องเที่ยวโบราณที่เรียกว่า "เตี้ยวยฺหวีไถ" เพื่อใช้เป็นที่พำนักและจัดการประชุมสำหรับบุคคลสำคัญจากต่างประเทศที่เดินทางมาเยือน เรือนรับรองตั้งอยู่นอกประตูฟู่เฉิงทางตะวันตกของกรุงปักกิ่ง ทางตะวันออกของสระยฺวี่ยฺเวียน ทางตะวันตกเฉียงใต้ของจุดตัดของถนนฟู่เฉิงกับถนนซานลี่เหอ

อุทยานเรือนรับรองของรัฐมีความยาวจากเหนือจรดใต้ประมาณ 1 กิโลเมตร และกว้างจากตะวันออกไปตะวันตก 0.5 กิโลเมตร มีพื้นที่รวม 420,000 ตารางเมตร พื้นที่อาคารรวม 165,000 ตารางเมตร และพื้นที่ทะเลสาบ 50,000 ตารางเมตร สถานที่สำคัญบริเวณใกล้เคียงได้แก่ โรงพยาบาลทหารเรือ (ปัจจุบันคือศูนย์การแพทย์ที่ 6 โรงพยาบาลกลางกองทัพปลดปล่อยประชาชน) สำนักบริหารการแลกเปลี่ยนเงินตราต่างประเทศ หอส่งสัญญาณวิทยุและโทรทัศน์กลาง สถานีวิทยุโทรทัศน์กลางแห่งประเทศจีน (CCTV) อนุสรณ์สถานสหัสวรรษจีน การบริหารภาษีแห่งรัฐ บริษัทการรถไฟแห่งประเทศจีน พิพิธภัณฑ์การทหาร สำนักงานสถิติแห่งชาติ และสำนักงานกิจการฮ่องกงและมาเก๊าแห่งคณะมนตรีรัฐกิจ

 เค้าโครง 

 ประวัติ 

 อาคาร 

 คมนาคม 

 สถานีสวนยฺวี่ยฺเวียนถานตงเหมิน บนรถไฟใต้ดินปักกิ่งสาย 16
# วันเยาวชน (จีน)
วันเยาวชน  เป็นวันหยุดที่จัดขึ้นทุกปีในวันที่ 4 พฤษภาคม ใน สาธารณรัฐประชาชนจีน เพื่อเป็นเกียรติแก่เยาวชนที่มีอายุ 14 ปีขึ้นไป  วันดังกล่าวถูกกำหนดขึ้นเพื่อรำลึกถึงเหตุการณ์ ขบวนการ 4 พฤษภาคม ในปี 1919 

ที่มา

เมื่อวันที่ 4 พฤษภาคม ค.ศ. 1920 มีการเฉลิมฉลองครบรอบปีแรกของเหตุการณ์ ขบวนการ 4 พฤษภาคม ทั่วประเทศจีน บุคคลสำคัญเช่น เหลียงฉีเชา และ ไช่หยวนเพ่ย ได้ตีพิมพ์บทความเพื่อสนับสนุนการประท้วงของนักศึกษา ในช่วงทศวรรษที่ 1920 ท่ามกลางความขัดแย้งระหว่าง รัฐบาลกว่างโจว และ รัฐบาลเป่ยหยาง ทางรัฐบาลเป่ยหยางได้สั่งห้ามการชุมนุมและการเดินขบวนรำลึกใน ปักกิ่ง และ เทียนจิน ทำให้การรำลึกถึงเหตุการณ์ย้ายศูนย์กลางไปยัง หนานจิง และ เซี่ยงไฮ้ ในปี ค.ศ. 1923 สมาคมนักศึกษาระดับประเทศได้แจ้งไปยังสมาคมนักศึกษาท้องถิ่นว่าแต่ละแห่งต้องจัดงานรำลึกทุกปี

การเกิดเหตุการณ์   และ May Third incident ในช่วงต้นเดือนพฤษภาคม ส่งผลให้เริ่มมีการจัดงานรำลึกในเชิงต่อต้านญี่ปุ่นมากขึ้น เมื่อความขัดแย้งระหว่างจีนและญี่ปุ่นทวีความรุนแรง วันครบรอบ 4 พฤษภาคมจึงกลายเป็นสัญลักษณ์ของการต่อต้านญี่ปุ่น ในปี ค.ศ. 1933 (หนึ่งปีหลัง เหตุการณ์มุกเดน) การชุมนุมครั้งหนึ่งได้ประกาศให้วันที่ 4 พฤษภาคมเป็น "วันรำลึกการเคลื่อนไหวเพื่อฟื้นฟูวัฒนธรรมจีน" 

ในปี ค.ศ. 1939 เพื่อต้อนรับวาระครบรอบ 20 ปีของเหตุการณ์ขบวนการ 4 พฤษภาคม สมาคมช่วยเหลือเยาวชนในเขตชายแดนส่าน-กาน-หนิงได้กำหนดให้วันที่ 4 พฤษภาคมเป็น วันเยาวชนจีน เหมา เจ๋อตง เขียนบทความยกย่องขบวนการ 4 พฤษภาคม และรัฐบาล สาธารณรัฐจีน ได้ประกาศให้วันที่ 4 พฤษภาคมเป็นวันเยาวชนอย่างเป็นทางการ 

ในวันที่ 4 พฤษภาคม ค.ศ. 1939 ทั้ง พรรคก๊กมินตั๋ง และพรรคคอมมิวนิสต์จีนต่างจัดกิจกรรมฉลองวันเยาวชนร่วมกันเป็นครั้งแรก อย่างไรก็ตาม ในช่วง ค.ศ. 1940 หรือ 1943 รัฐบาลก๊กมินตั๋งได้ย้ายวันเยาวชนไปเป็นวันที่ 29 มีนาคม เพื่อรำลึกถึงเหตุการณ์ การจลาจลเนินดอกไม้เหลือง 

ในปี ค.ศ. 1949 สภาการบริหารของ สาธารณรัฐประชาชนจีน ได้ประกาศวันที่ 4 พฤษภาคมเป็น วันเยาวชนแห่งชาติจีน โดยกำหนดให้คนที่มีอายุ 14–28 ปี สามารถหยุดงานได้ครึ่งวัน

ใน ไต้หวัน วันที่ 4 พฤษภาคมยังคงมีการเฉลิมฉลองในฐานะ วันวรรณกรรม

การเฉลิมฉลอง

ที่มหาวิทยาลัย ปักกิ่ง ซึ่งเป็นหนึ่งในสถาบันที่มีบทบาทสำคัญใน ขบวนการ 4 พฤษภาคม วันเยาวชนจะมีการเฉลิมฉลองด้วยการกล่าวสุนทรพจน์ การแข่งขันร้องเพลง และกิจกรรมอื่น ๆ

ในปี พ.ศ. 2537 คณะกรรมการกลางของพรรคคอมมิวนิสต์จีนได้กำหนดให้วันเยาวชนเป็นหนึ่งในหลาย ๆ วันสำคัญที่รัฐบาลท้องถิ่นสามารถใช้จัดกิจกรรม การศึกษาปลูกฝังความรักชาติ

หลังจากการ ส่งมอบฮ่องกง และ มาเก๊า ให้กับจีน วันเยาวชน 4 พฤษภาคมไม่ได้ถูกกำหนดให้เป็นวันหยุดราชการในเขตบริหารพิเศษเหล่านี้ อย่างไรก็ตาม มีการเฉลิมฉลองผ่านกิจกรรมที่จัดโดยหน่วยงานรัฐบาลและองค์กรต่าง ๆ ตัวอย่างเช่น การพิธีชักธงชาติที่ จัตุรัสโกลเด้นโบฮิเนีย ในฮ่องกง

ดูเพิ่ม
 วันวรรณกรรม
 วันเยาวชน (วันเฉลิมฉลองในประเทศอื่น)
# วัดภูเขาหลัก
วัดภูเขาหลัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งสัง อำเภอทุ่งใหญ่ จังหวัดนครศรีธรรมราช ตั้งอยู่ริมตะลิ่งฝั่งตะวันตกของแม่น้ำหลวง (แม่น้ำตาปี) บริเวณที่ตั้งวัดเป็นเนิน (ควน) สูง น้ำไม่ท่วม

วัดภูเขาหลักสร้างขึ้นแต่ครั้งใดไม่ปรากฏหลักฐานชัดเจน อย่างไรก็ดีปรากฏหลักฐานอันได้แก่สถาปัตยกรรมหลักของวัดคือ เจดีย์ศิลปะศรีวิชัยรูปทรงคล้ายเจดีย์พระบรมธาตุไชยา คงสร้างเลียนแบบอย่างจากเจดีย์พระบรมธาตุไชยา สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1320 ได้รับพระราชทานวิสุงคามสีมาเมื่อ พ.ศ. 2340 ส่วนชื่อของวัดมาจากชื่อภูเขาที่อยู่บริเวณใกล้เคียงเป็นจุดเด่นและจุดสังเกตของวัดชาวบ้านเรียกว่าภูเขาหลัก

กรมศิลปากรบูรณะเจดีย์เมื่อ พ.ศ. 2536 เจดีย์ศิลปะศรีวิชัยนี้มีลักษณะเป็นเจดีย์ฐานสี่เหลี่ยมประกอบด้วยฐานเขียง 1 ชั้น รองรับฐานบัวมีเจดีย์ขนาดเล็กประดับอยู่ข้างฐานด้านละ 1 องค์ฐานบัวมีท้องไม้สูงด้านบนของฐาน (ฐานไพที) มีเจดีย์ทิศอยู่ที่มุมทั้ง 4 ฐานบัวชั้นที่ 2 ผนังด้านข้างยกเก็จเพิ่มมุขประดับด้วยพระพุทธรูปปางอุ้มบาตรและรูปบุคคลขี่ช้าง เหนือขึ้นไปทำเป็นซุ้มราหูอมจันทร์บนซุ้มมีเจดีย์ขนาดเล็กด้านละ 1 องค์ด้านบนของฐานบัวชั้นที่ 2 มีเจดีย์ที่มุมทั้ง 4 เจดีย์ยอดล้วนประดับด้วยเครื่องถ้วยชาม สันนิษฐานว่าเจดีย์องค์นี้คงมีการซ่อมบูรณะเปลี่ยนรูปแบบไปแล้วบางส่วนโดยเฉพาะส่วนยอดเจดีย์ น่าจะเป็นของซ่อมใหม่ในราวสมัยรัชกาลที่ 3 แห่งกรุงรัตนโกสินทร์กรมศิลปากร. "วัดภูเขาหลัก" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 5 มกราคม 2568. เข้าถึงจาก http://gis.finearts.go.th/fineart/

อุโบสถก่ออิฐถือปูนหลังคาจั่วลดหลั่นกัน 3 ชั้น ประดับด้วยช่อฟ้าใบระกาหางหงส์มุงด้วยกระเบื้องเกล็ดปลาดินเผาที่ผนังด้านสกัดทิศตะวันออกหน้าอุโบสถประดิษฐานพระพุทธรูปยืนปางประทานอภัยรอบอุโบสถ
# สำนักงานใหญ่สถานีวิทยุโทรทัศน์กลางแห่งประเทศจีน
สำนักงานใหญ่สถานีวิทยุโทรทัศน์กลางแห่งประเทศจีน  เป็นตึกระฟ้าสูง 51 ชั้นที่สร้างจากหอคอยคู่เชื่อมต่อกัน ตั้งอยู่บนถนนวงแหวนตะวันออกที่ 3 ถนนกวางหฺวา ในเขตธุรกิจใจกลางปักกิ่ง ทำหน้าที่เป็นสำนักงานใหญ่ของสถานีวิทยุโทรทัศน์กลางแห่งประเทศจีน (CCTV) แร็ม โกลฮาส และโอเล ชีเรน จากสำนักงานสถาปัตยกรรมมหานคร (OMA) เป็นสถาปนิกหลักผู้การออกแบบอาคารแห่งนี้ ในขณะที่เซซิล แบลมอนด์ จากอารัป (Arup) เป็นผู้ออกแบบวิศวกรรมเชิงซ้อนแก่โครงการ อาคารนี้เป็นหนึ่งในอาคารสำนักงานที่ใหญ่ที่สุดในโลก

การก่อสร้างอาคารเริ่มขึ้นเมื่อวันที่ 1 มิถุนายน ค.ศ. 2004 และส่วนหน้าอาคารแล้วเสร็จสมบูรณ์เมื่อเดือนมกราคม ค.ศ. 2008 ได้รับการยกย่องจากนักวิจารณ์สถาปัตยกรรมบางคนว่าเป็น "ผลงานสถาปัตยกรรมที่ยิ่งใหญ่ที่สุดที่สร้างขึ้นในศตวรรษนี้" และได้รับการประกาศให้เป็นตึกสูงที่ดีที่สุดในโลกประจำปี 2013 โดยสภาตึกสูงและที่อยู่อาศัยในเมือง
# วัดอินคีรี
วัดอินคีรี หรือ วัดอินทคีรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านเกาะ อำเภอพรหมคีรี จังหวัดนครศรีธรรมราช

วัดอินคีรีตั้งวัดเมื่อ พ.ศ. 2375 ได้รับพระราชทานวิสุงคามสีมาเมื่อ พ.ศ. 2470 แต่จากรูปแบบทางศิลปะของแหล่งศิลปกรรมที่ปรากฏน่าจะอยู่ในพุทธศตวรรษที่ 12–14 และต่อเนื่องมาในสมัยทางอยุธยา จากการพบพระพุทธรูปศิลปะภาคใต้ ภายในวัดอินทคีรี สันนิษฐานว่าน่าจะสร้างในราวพุทธศตวรรษที่ 12–14 ตามตำนานระบุว่าพระบรมศพของสมเด็จพระเจ้าตากสินมหาราชถูกนำมาเก็บไว้ที่วัดอินคีรีก่อนที่จะอัญเชิญไปประกอบพิธีปลงพระบรมศพในเมืองนครศรีธรรมราช

วัดยังเป็นที่ประดิษฐานพระพุทธสิหิงค์ องค์ที่สองในเมืองนครศรีธรรมราช เป็นพระพุทธสิหิงค์องค์สีดำตั้งเด่นเป็นสง่าอยู่ระหว่างศาลาการเปรียญ ภายในอุโบสถประดิษฐานพระประธานองค์สีเหลืองทองอร่าม เป็นพระปางมารวิชัย (สะดุ้งมาร)ที่ได้บูรณะขึ้นมาใหม่หลังจากที่อุโบสถได้ถูกไฟไหม้และทำให้พระพุทธรูปเสียหายเกือบทั้งหมด เมื่อวันที่ 22 กรกฎาคม พ.ศ. 2559 วัดยังมีโยนิทำด้วยหินทรายสีแดงวางอยู่ข้างบ่อน้ำภายในวัดอินทคีรี
# วัดโพธาราม (จังหวัดราชบุรี)
วัดโพธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพธาราม อำเภอโพธาราม จังหวัดราชบุรี มีเนื้อที่ 9 ไร่ 3 งาน 91 ตารางวา บริเวณวัดตั้งอยู่ฝั่งซ้ายของแม่น้ำแม่กลอง

วัดโพธารามตั้งวัดเมื่อ พ.ศ. 2404 ได้รับพระราชทานวิสุงคามสีมาเมื่อ พ.ศ. 2410 เป็นวัดที่สร้างขึ้นมาจากชุมชนมอญขนาดใหญ่ในโพธาราม 

อาคารเสนาสนะมีกุฏิ หอสวดมนต์ หอฉัน ศาลา สร้างด้วยไม้สักลักษณะเรือนไทยภาคกลาง มีกุฏิ 2 คณะ คือ คณะเหนืออยู่ทางทิศเหนือของอุโบสถ และคณะใต้อยู่ทางทิศใต้ของอุโบสถ ศาลาการเปรียญ ตั้งอยู่ระหว่างอุโบสถกับกุฏิคณะเหนือ อุโบสถหันหน้าไปทางทิศตะวันออก อุโบสถมี 2 ใบคู่ เมื่อ พ.ศ. 2542 ช่างจากกรมศิลปากรได้มาสำรวจและสันนิษฐานว่าเป็นสมัยอยุธยาตอนปลาย พระประธานในอุโบสถ เป็นพระพุทธรูปปางสุโขทัยแกะสลักด้วยศิลาแลง

วิหารคดมีพระพุทธรูปแกะสลักด้วยศิลาแลง (หินแดง) ลักษณะเป็นพระพุทธรูปโบราณ ปางมารวิชัย และปางตรัสรู้พร้อมด้วยพระพุทธรูปปูนปั้น จำนวน 140 กว่าองค์ มีรอยพระพุทธบาทจำลอง ทิศใต้ของพระพุทธบาทจำลอง มีเจดีย์ 1 องค์ ทิศเหนือ มีเจดีย์ 1 องค์ ของตระกูลจันเกษม ทิศตะวันตกของอุโบสถ ภายในเขตวิหารคด มีพระปรางค์สีขาวของตระกูลสุขพันธ์โพธาราม และใกล้ ๆ ประปรางค์มีเจดีย์ทรงระฆังอยู่อีก 2 องค์ 

รายนามเจ้าอาวาส
 พระครูโพธาภิรมย์ เจ้าคณะจังหวัดราชบุรี
 พระครูธรรมเสนานี (แดง) เจ้าคณะจังหวัดราชบุรี
 พระครูโพธาภิวัฒน์ (เต็ก) เจ้าคณะอำเภอโพธาราม
 พระครูโพธาภิวัฒน์ (หนู) 
 พระครูธรรมรัตนคุณ (รัตน์) เจ้าคณะอำเภอโพธาราม
 พระครูโพธิวราทร (ประทีป) เจ้าคณะตำบลโพธาราม เขต 2 (เจ้าอาวาสปัจจุบัน)
# ธนัช ลิ้มปัญญากุล
ธนัช ลิ้มปัญญากุล (ชื่อเล่น: ภีม;Siam Paragon Bangkok International Fashion Week 2024 ตอกย้ำแฟชั่นวีคอันดับหนึ่งของไทย 26 พฤศจิกายน พ.ศ. 2550 –) เป็นนักกีฬาฮอกกี้น้ำแข็งชายทีมชาติไทย ผู้ทำหน้าที่ในตำแหน่งกองหน้ารายชื่อนักกีฬาฮอกกี้น้ำแข็งตัวแทนประเทศไทยเข้าร่วมการแข่งขัน U18 Asia & Oceania Championship นอกจากนี้ เขายังเป็นนายแบบSiam Paragon Bangkok International Fashion Week 2024 สร้างปรากฏการณ์แฟชั่นวีคแห่งปี เปิดแกรนด์รันเวย์อย่างยิ่งใหญ่ด้วยโชว์ของแบรนด์ชั้นนำแห่งเอเชีย LIE SANGBONG ต่อด้วยการคอลแลบครั้งพิเศษของ Absolute Siam x Dry Clean Only x AJOBYAJO และเทรนนีในค่ายซันเรย์ มิวสิค รวมถึงเป็นน้องชายของธัชชัย ลิ้มปัญญากุล ที่เป็นสมาชิกวงบัสมีคนภูมิใจ! โมเมนต์พี่น้อง 'ภูธัชชัย' BUS วิ่งงานไปดูแข่งไอซ์ฮอกกี้

 ประวัติ 
ธนัช ลิ้มปัญญากุล เป็นนักกีฬาฮอกกี้น้ำแข็งเยาวชนชายทีมชาติไทยชุดแชมป์รายการฮอกกี้น้ำแข็งเยาวชนชิงแชมป์โลก 2025 ดิวิชัน 3 กลุ่มบี ที่ประเทศไทยไทยผงาดแชมป์โลกไอซ์ฮอกกี้รุ่นยู-20 ดิวิชั่น 3 กลุ่มบี ซึ่งต่อมา ทางสมาคมกีฬาฮอกกี้น้ำแข็งแห่งประเทศไทยได้ประกาศให้เขาเข้าร่วมฮอกกี้น้ำแข็งชายทีมชาติไทยชุดใหญ่ ในการแข่งฮอกกี้น้ำแข็งชิงแชมป์โลก 2025 ดิวิชัน 2 กลุ่มบี ที่ประเทศนิวซีแลนด์"ภีม-ธนัช" หนุ่มไอซ์ฮอกกี้หน้าหล่อติดทีมชาติชุดใหญ่ลุยเวิลด์แชมเปี้ยนชิพ ด.2 ที่นิวซีแลนด์

 ชีวิตส่วนตัว 
ธนัชมีนักฮอกกี้น้ำแข็งที่เป็นไอดอลคือเลอ็อน ไดรไซท์ ซึ่งทำหน้าที่ในตำแหน่งเดียวกัน, ถนัดข้างเดียวกัน และบทบาทในทีมคล้ายกันกับเขาภีม ธนัช ฮอกกี้ทีมชาติคือเป้าหมาย พี่ชายคือแรงบันดาลใจ

 เกียรติประวัติ 
 16px แชมป์ ฮอกกี้น้ำแข็งเยาวชนชิงแชมป์โลก 2025 ดิวิชัน 3 กลุ่มบี‘ฮอกกี้ไทย’ คว้าแชมป์ 20 ปีโลก ได้เลื่อนชั้นดิวิชั่น 3
 16px รองแชมป์ ฮอกกี้น้ำแข็งชิงแชมป์โลก รุ่นอายุไม่เกิน 18 ปี 2025 ดิวิชัน 3 กลุ่มบีหนุ่มไอซ์ฮอกกี้ยู-18 ไทยทำเต็มที่คว้ารองแชมป์เวิลด์แชมเปี้ยนชิพ ด.3 กลุ่ม บีฮอกกี้น้ำแข็งไทย ได้รองแชมป์เวิลด์แชมเปี้ยนชิพ ดิวิชั่น 3 กลุ่ม B

 ผลงานการแสดง 
 มิวสิกวิดีโอ 
 ปี  เพลง นักร้อง อ้างอิง 2567 คาถาหาเธอ (Horogals) Sugar 'N Spice (SNS) ขึ้นแท่นพี่พระเอก! ’ภีม ธนัช‘ แสดง M/V แรก ใน SNS ซิงเกิลใหม่ “คาถาหาเธอ” พร้อมเผยความรู้สึกขอบคุณ
# สมเด็จพระเจ้าอาลี บิน ฮุซัยน์แห่งฮิญาซ
สมเด็จพระเจ้าอาลี บิน ฮุซัยน์แห่งฮิญาซ (อาหรับ : علي بن الحسين بن علي الهاشمي,) (1 มกราคม พ.ศ. 2422 - 13 กุมภาพันธ์ พ.ศ. 2478) เป็นพระราชโอรสพระองค์ใหญ่ใน ชะรีฟ ฮูไซน์ อิบนิ อาลี กับ อับดิยา บินต์ อับดุลลาห์ เป็นพระราชบิดาใน สมเด็จพระราชินีอะลียะฮ์แห่งอิรัก เป็นสมเด็จพระราชอัยกาธิบดี (ตา)ใน พระเจ้าฟัยศ็อลที่ 2 แห่งอิรัก
 พระชนม์ชีพ 
พระองค์เสด็จพระราชสมภพ ณ มักกะฮ์ ทรงได้รับการศึกษาที่ Ghalata Serai College (โรงเรียนมัธยมศึกษาตอนปลาย Galatasaray) ในอิสตันบูล พระราชบิดาของพระองค์ได้รับการแต่งตั้งให้เป็นชารีฟใหญ่แห่งมักกะห์ โดยจักรวรรดิออตโต มันในปี พ.ศ. 2451 อย่างไรก็ตาม ความสัมพันธ์ของราชวงศ์และทางจักรวรรดิออตโตมัน ก็เริ่มตึงเครียดมากขึ้น และในปี พ.ศ. 2459 พระองค์กลายเป็นหนึ่งในผู้นำการก่อกบฏของอาหรับต่อการปกครองของตุรกี หลังจากความสำเร็จของการก่อกบฏ ทรงสถาปนาพระองค์เองขึ้นเป็นกษัตริย์พระองค์แรกของฮิญาซ ด้วยการสนับสนุนจากอังกฤษ ในขณะที่สมเด็จพระราชอนุชาธิราชทั้ง 2 ได้ขึ้นปกครองบัลลังก์จอร์แดนและอิรัก คือ สมเด็จพระเจ้าอับดุลลอฮ์ที่ 1 แห่งจอร์แดน กับ พระเจ้าฟัยศ็อลที่ 1 แห่งอิรัก ตามลำดับ

ไม่นาน พระองค์ก็พบว่าทรงเข้าไปพัวพันกับการสู้รบกับราชวงศ์ซะอูด ซึ่งมีฐานที่มั่นอยู่ในริยาด หลังจากที่สมเด็จพระราชาธิบดีอับดุลอะซีซ อิบน์ ซะอูด ทรงพ่ายแพ้ในสงคราม พระราชบิดาก็สละพระราชอิสริยยศทั้งหมดให้กับพระองค์

ในเดือนธันวาคมของปีถัดมา กองกำลังซาอุดีอาระเบีย สามารถยึดครองราชอาณาจักรฮิญาซ ได้ในที่สุด และในที่สุดก็รวมราชอาณาจักรดังกล่าวเข้ากับราชอาณาจักรซาอุดีอาระเบีย ครอบครัวของพระองค์ จึงเสด็จพระราชดำเนินลี้ภัยไปยังอิรัก
 ลิงก์ 
Information on King Ali's genealogy
Family tree of the Hashemites
Web archive
# จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
การเลือกตั้งสมาชิกสภาผู้แทนราษฎรจังหวัดนครราชสีมา กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2495 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 6 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๑. กองเลือกตั้ง ส่วนการทะเบียนและเลือกตั้ง กรมมหาดไทย. 2501

 ภาพรวม 

 ผลการเลือกตั้ง
# พื้นที่เขาใหญ่
พื้นที่ เขาใหญ่ เป็นแหล่งท่องเที่ยวตากอากาศในอำเภอปากช่อง จังหวัดนครราชสีมา ประเทศไทย ครอบคลุมพื้นที่ทางตอนใต้ของอำเภอ ใกล้กับอุทยานแห่งชาติเขาใหญ่

การท่องเที่ยวเชิงเกษตรดึงดูดผู้เยี่ยมชมสู่ฟาร์มและไร่องุ่นที่สำคัญในพื้นที่ โดยเขาใหญ่เป็นหนึ่งในภูมิภาคไวน์ไทยสองภูมิภาคที่สำคัญของประเทศไทย ร่วมกับหัวหิน ในพื้นที่มีบ้านพักตากอากาศ สนามกอล์ฟ ร้านกาแฟ หอศิลป์ และศูนย์การค้ากระจายอยู่ทั่วไป หลายแห่งมีสถาปัตยกรรมแบบอย่างยุโรปเพื่อสร้างความแปลกใหม่ และมุ่งเป้าดึงดูดนักท่องเที่ยวชาวไทย โดยเฉพาะชนชั้นกลางจากกรุงเทพมหานคร

การพัฒนาอสังหาริมทรัพย์สำหรับบ้านพักตากอากาศเป็นปัจจัยสำคัญที่กระตุ้นการเติบโตของธุรกิจอสังหาริมทรัพย์ในพื้นที่เขาใหญ่